ابو احمد منجمی

ابو احمد یحییٰ بن علی بن یحییٰ بن ابی منصور ابان منجمی (241ھ/856ء – 13 ربیع الاول 300ھ/29 اکتوبر 912ء)
اسلامی سنہری دور کے ایک ممتاز موسیقی دان، ادبی مؤرخ اور فارسی شاعر تھے۔ وہ بنو منجّم خاندان سے تعلق رکھتے تھے، جو ایرانی النسل تھا اور دو صدیوں سے زائد عرصے تک عباسی دربار سے وابستہ رہا۔

ان کے والد علی بن یحییٰ منجّم (وفات 888ء) مشہور موسیقار اسحاق موصلی کے شاگرد تھے۔
 علمی و ادبی خدمات 
ابو احمد منجمی کو سب سے زیادہ شہرت ان کی تصنیف «رسالة في الموسيقى» کے سبب حاصل ہوئی، جو انھوں نے خلیفہ المعتضد کے لیے تحریر کی۔ ان کی دیگر اہم اور معروف تصانیف میں وہ کتاب شامل ہے جس میں سوانحی خاکوں کے ساتھ اشعار بھی جمع کیے گئے ہیں اور جس کا عنوان ہے:

كتاب البحر في أخبار شعرا مخضرمي الدولتين»
اس کتاب میں دو ادوار (دو ریاستوں) کے سنگم پر موجود شعرا کے حالات اور کلام کو یکجا کیا گیا ہے۔ 

مشہور ادبی مؤرخ مرزبانی نے ان کی بہت تعریف کی ہے اور انھیں ایک نامور شاعر قرار دیا ہے۔
ابو احمد منجمی کو عربی زبان پر کامل عبور حاصل تھا۔ مؤرخین کے مطابق انھوں نے متعدد کتابیں تصنیف کیں، اگرچہ آج ان میں سے اکثر کے نام محفوظ نہیں رہے اور غالب امکان ہے کہ وہ تصانیف ضائع ہو چکی ہیں۔

 حوالہ جات 

زمرہ:دسویں صدی کے فارسی شعرا
زمرہ:نویں صدی کے فارسی شعرا
زمرہ:241ھ کی پیدائشیں
زمرہ:300ھ کی وفیات
زمرہ:دسویں صدی کی ایرانی شخصیات
زمرہ:نویں صدی کی ایرانی شخصیات
زمرہ:قرون وسطی کی فارسی شخصیات
زمرہ:فارسی شعرا
زمرہ:عربی شعراء